《东湖四咏》
宋代·陈宓

西山老禅叟，依厂安数椽。
趺坐看东海，沧溟几桑田。
前此复谁居，今逾三百年。
钟鼓如一日，从教岁徂迁。
人生苦浮脆，乃过金石坚。
彼人尚能尔，况是古圣贤。
石床对石室，静坐思悠然。
相期在晚暮，用以补我愆。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。